**PRIJEDLOG!**

Na temelju članka 10. Zakona o plaćama u lokalnoj i područnoj (regionalnoj) samoupravi (''Narodne Novine'' broj 28/10 i 10/23) te članka 16. Statuta Općine Orehovica (''Službeni glasnik Međimurske županije'' broj 7/21 i 4/22), Općinsko vijeće Općine Orehovica na 3. sjednici, održanoj dana 30. rujna 2025. godine, donosi

**ODLUKU**

**o koeficijentima za obračun plaće službenika i namještenika Jedinstvenog upravnog odjela Općine Orehovica**

**Članak 1.**

Koeficijenti za obračun plaće službenika i namještenika Jedinstvenog upravnog odjela Općine Orehovica:

|  |  |
| --- | --- |
| **NAZIV RADNOG MJESTA** | **KOEFICIJENT** |
| 1. PROČELNIK JEDINSTVENOG UPRAVNOG ODJELA | 2,40 |
| 1. STRUČNI SURADNIK ZA FINANCIJE I PRORAČUN | 2,20 |
| 1. VIŠI REFERENT ZA OPĆE I UPRAVNE POSLOVE | 2,19 |
| 1. VIŠI REFERENT – KOMUNALNI REDAR | 2,15 |
| 1. REFERENT ZA FINANCIJSKE I RAČUNOVODSTVENE POSLOVE | 2,08 |
| 1. REFERENT ZA OPĆE I UPRAVNE POSLOVE I POSLOVE VIJEĆA | 2,08 |
| 1. POMOĆNI RADNIK | 1,70 |
| 1. SPREMAČ | 1,65 |
| 1. RADNIK NA POMOĆNIM POSLOVIMA | 1,25 |

**Članak 2.**

Ova Odluka stupa na snagu osmoga dana od dana objave u „Službenom glasniku Međimurske županije“. Koeficijenti utvrđeni ovom Odlukom primjenjuju se pri obračunu plaće počevši od 1. rujna 2025. godine.

**Članak 3.**

Stupanjem na snagu ove Odluke prestaje važiti Izmjena Odluke o koeficijentima za obračun plaće službenika i namještenika Jedinstvenog upravnog odjela Općine Orehovica („Službeni glasnik Međimurske županije“ broj 27/23).

**OPĆINSKO VIJEĆE OPĆINE OREHOVICA**

KLASA: 024-01/25-01/

UBROJ: 2109-22-02-25-

Orehovica, 30.09.2025. godine

**PREDSJENIK OPĆINSKOG VIJEĆA**

Zlatko Orsag

**OBRAZLOŽENJE:**

Sukladno Zakonu o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23), plaću službenika odnosno namještenika čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Člankom 10. Zakona propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog općinskog načelnika, i oni se određuju unutar raspona koeficijenata od 1,00 do 6,00. Člankom 11. Zakona, između ostalog, propisano je da se plaća pročelnika upravnog odjela ili službe, bez uvećanja za radni staž, ne smije odrediti u iznosu većem od umnoška osnovice i koeficijenta za obračun plaće općinskog načelnika koji svoju dužnost obnaša profesionalno u istoj jedinici lokalne i područne (regionalne) samouprave.

S obzirom na stalni porast cijena te praćenje prakse drugih Općina oko korigiranja plaća, Općinskom vijeću dostavlja se prijedlog ove Odluke.