**PRIJEDLOG!**

Na temelju članka 12. stavka 3. Zakona o zaštiti od svjetlosnog onečišćenja („Narodne novine“ broj 14/19) i Pravilnika o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima („Narodne novine“ broj 128/20), te članka 16. Statuta Općine Orehovica (''Službeni glasnik Međimurske županije'' broj 7/21 i 4/22), Općinsko vijeće Općine Orehovica na 3. sjednici, održanoj dana 30. rujna 2025. godine, donosi

**ODLUKU**

**o donošenju Plana rasvjete Općine Orehovica**

**Članak 1.**

Donosi se Plan rasvjete Općine Orehovica (u daljnjem tekstu: Plan) za cjelokupno područje Općine Orehovica kojim se uređuju zone ugradnje rasvjete i tehnički parametri rasvjete, u skladu sa Zakonom o zaštiti od svjetlosnog onečišćenja te podzakonskim propisima.

**Članak 2.**

Plan je sastavni dio ove Odluke.

Jedinstveni upravni odjel Općine Orehovica dužan je objaviti Plan na Internetskoj stranici Općine Orehovica.

**Članak 3.**

Ova Odluka stupa na snagu osmoga dana od dana objave u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA: 024-01/25-01/

UBROJ: 2109-22-02-25-

Orehovica, 30. rujna 2025. godine

**PREDSJENIK OPĆINSKOG VIJEĆA**

Zlatko Orsag

**Obrazloženje**

Pravna osnova za donošenje ove Odluke sadržana je u članku 12. stavku 3. Zakona o zaštiti od svjetlosnog onečišćenja („Narodne novine“ broj 14/19), koji glasi: Predstavničko tijelo jedinica lokalne samouprave odnosno Grada Zagreba donosi Plan rasvjete za svoje administrativno područje.

Zakonom o zaštiti od svjetlosnog onečišćenja („Narodne novine „ broj 14/19), u daljnjem tekstu: Zakon) uređuje se zaštita od svjetlosnog onečišćenja koja obuhvaća obveznike zaštite od svjetlosnog onečišćenja, mjere zaštite od svjetlosnog onečišćenja, način utvrđivanja najviše dopuštenih vrijednosti rasvjetljavanja, ograničenja i zabrane rasvjetljavanja, uvjete za planiranje, gradnju, održavanje i rekonstrukciju vanjske rasvjete, mjerenje i način praćenja rasvijetljenosti okoliša te druga pitanja radi smanjenja svjetlosnog onečišćenja okoliša i posljedica djelovanja svjetlosnog onečišćenja.

Plan rasvjete je plan vanjske rasvjete i dekorativne rasvjete koji donose jedinice lokalne samouprave i Grad Zagreb, u skladu s prostornim i urbanističkim planovima, a kojim se određuju zone ugradnje rasvjete i tehnički parametri rasvjete.

Doneseni plan rasvjete dostavlja se Ministarstvu zaduženom za zaštitu okoliša te je on sastavni dio informacijskog sustava zaštite okoliša i prirode Republike Hrvatske. Plan rasvjete mora biti usklađen s Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima („Narodne novine“ broj 128/20), Pravilnikom o mjerenju i načinu praćenja rasvijetljenosti okoliša („Narodne novine“ broj 22/23) i Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete („Narodne novine“ broj 22/23) te se samim time predlaže donošenje Odluke o donošenju Plana rasvjete Općine Orehovica.